Φρανκ Κάπρα

right|thumb|Ο Φρανκ Κάπρα στην αίθουσα του μοντάζ.
Ο **Φρανκ Κάπρα** (), (18 Μαΐου 1897 - 3 Σεπτεμβρίου 1991) ήταν Ιταλός σκηνοθέτης, με καριέρα στις Η.Π.Α.. Κέρδισε τρία Όσκαρ Σκηνοθεσίας και ήταν υποψήφιος άλλες τρεις φορές. Φημίζεται κυρίως για τις κλασσικές του κωμωδίες όπως: Συνέβη μια νύχτα (*It happened one night*, 1934), Ο πρίγκηψ των δολαρίων (*Mr. Deeds goes to town*, 1936), Ο κύριος Σμιθ πάει στην Ουάσινγκτον (*Mr. Smith goes to Washington*, 1939) και Μια Υπέροχη Ζωή (*It's a wonderful life*, 1946).  
## Βιογραφία
Ο *Φραντσέσκο Ροζάριο Κάπρα* γεννήθηκε το 1897 στην Ιταλία και ο γονείς του μετανάστευσαν στο Λος Άντζελες των ΗΠΑ, όταν αυτός ήταν έξι χρονών. Σε μικρή ηλικία γράφτηκε στο σχολείο των τεχνών του Λος Άντζελες και με το 1918 πήρε πτυχίο σαν χημικός μηχανικός. Όταν ξέσπασε ο Α' Παγκόσμιος Πόλεμος υπηρέτησε τον αμερικάνικο στρατό, κόλλησε όμως την ισπανική γρίπη και αναγκάστηκε να επιστρέψει στην Αμερική με βαθμό ανθυπολοχαγού.
Το 1920 του δόθηκε η αμερικανική υπηκοότητα κι εκείνη την περίοδο ξεκίνησε να δουλεύει σε ταινίες του βωβού κινηματογράφου. Το 1924 με δυο συναδέλφους του, τον σεναριογράφο Ρόμπερτ Ρίσκιν και τον κάμεραμαν Τζόζεφ Γουόκερ, υπέγραψαν συμβόλαιο σαν ομάδα με την Columbia Pictures. Μετά από μια σειρά επιτυχημένων ταινιών με την Columbia ήρθε η αναγνώριση με την πρώτη του υποψηφιότητα στα όσκαρ το 1933 με την ταινία Κυρία για μια μέρα (*Lady For A Day*), κι η επιβράβευση με το όσκαρ ένα χρόνο μετά για την ταινία Συνέβη μια νύχτα (It happened one night, 1934). Η ταινία αυτή με τον Κλαρκ Γκέιμπλ και την Κλοντέτ Κολμπέρ ήταν η πρώτη που τιμήθηκε και με τα πέντε βασικά βραβεία όσκαρ (ταινίας, σκηνοθεσίας, σεναρίου κι ερμηνειών). Κατά τη διάρκεια της δεκαετίας του '30 κέρδισε άλλες δυο φορές το βραβείο, το 1936 για το Ο πρίγκηψ των δολαρίων και το 1938 για το Δε θα τα πάρεις μαζί σου (*You Can't Take it With You*). Κατά τη διάρκεια του Β' Παγκοσμίου Πολέμου, έκανε ντοκιμαντέρ και αντιπολεμικές ταινίες, υπηρετώντας το στρατό ως ταγματάρχης. Επιστρέφοντας απ' τον πόλεμο συνέχισε να δουλεύει ως σκηνοθέτης κάνοντας ένα διάλειμμα οκτώ χρόνων τη δεκαετία του '50. Τελευταία του ταινία ήταν το Η κόμισσα και ο γκάνγκστερ (A pocketful of miracles) του 1961 με τη Μπέτι Ντέιβις και το Γκλεν Φορντ και μετά αποσύρθηκε. Το 1982 το Αμερικανικό Ινστιτούτο Κινηματογράφου τον τίμησε με βραβείο προσφοράς στην 7η τέχνη. Πέθανε στον ύπνο του το 1991 σε ηλικία 94 χρονών.

## Επιλεγμένη Φιλμoγραφία
* *Ladies of Leisure* (1930) - Το Ξεβούρκωμα
* *Platinum Blonde* (1931) - Ξανθός πειρασμός
* *The Bitter Tea of General Yen* (1932) - Σινικό τείχος
* *American Madness* (1932) - Η κατάρρευσις
* *Lady for a Day* (1933) - Κυρία για μια μέρα
* *It Happened One Night* (1934) - Συνέβη μια νύχτα/Νέα Υόρκη, Μαϊάμι - Όσκαρ σκηνοθεσίας
* *Broadway Bill* (1934) - Μπρόντγουεϊ Μπιλ
* *Mr. Deeds Goes to Town* (1936) - Ο πρίγκηψ των δολαρίων - Όσκαρ σκηνοθεσίας
* *Lost Horizon* (1937) - Χαμένος Ορίζοντας
* *You Can't Take It With You* (1938) - Δε θα τα πάρεις μαζί σου - Όσκαρ σκηνοθεσίας
* *Mr. Smith Goes to Washington* (1939) - Ο κύριος Σμιθ πάει στην Ουάσινγκτον/Αμερική χώρα ελευθερίας 
* *Meet John Doe* (1941) - Ο Λαός Προστάζει
* *Why We Fight* (1942-45) - Γιατί πολεμάμε (ντοκιμαντέρ)
* *Arsenic and Old Lace* (1944) - Αρσενικό και παλιά δαντέλα
* *It's a Wonderful Life* (1946) - Μια Υπέροχη Ζωή
* *State of the Union* (1948) - Μετανοώ
* *Here Comes the Groom* (1951) - Παντρευόμουν τον πατέρα μου
* *A Hole in the Head* (1959) - Μια τρύπα στο κεφάλι
* *Pocketful of Miracles* (1961) - Η κόμισσα και ο γκάνγκστερ

## Παραπομπές


Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Ιταλοί σκηνοθέτες κινηματογράφου
Κατηγορία:Αμερικανοί σκηνοθέτες κινηματογράφου
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Νικητές Inkpot Award